SCB Financial Markets คาดกรอบเงินบาทวันนี้ 35.50-35.70 บ./ดอลลาร์
SCB Financial Markets คาดเงินบาทวันนี้ (4 ก.ค.65) เคลื่อนไหวกรอบ 35.50-35.70 บ./ดอลลาร์ แนะสัปดาห์นี้ติดตามตัวเลขจ้างงานนอกภาคเกษตรสหรัฐ-ประชุมเฟด
SCB Financial Markets คาดเงินบาทวันนี้ (4 ก.ค.65) เคลื่อนไหวกรอบ 35.50-35.70 บ./ดอลลาร์
4 ก.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (4 ก.ค.65) เคลื่อนไหวในกรอบ 35.50-35.70บาท/ดอลลาร์ เงินบาทยังคงอ่อนค่าทำจุดสูงสุดใหม่เทียบกับค่าเงินดอลลาร์สหรัฐเมื่อวันศุกร์
โดยค่าเงินดอลลาร์ยังคงแข็งค่า สืบเนื่องมาจากความกังวลภาวะเศรษฐกิจถดถอย หลังจากสหรัฐขึ้นดอกเบี้ยเพื่อคุมเงินเฟ้อที่มีอัตราสูงสุดในทศวรรษ
ในขณะที่ดัชนีราคาผู้บริโภค (CPI) เดือนมิถุนายนของยูโรโซนอยู่ที่ 8.6% สูงกว่าตลาดคาด แต่ค่าเงินยูโรยังคงอ่อนค่า เนื่องจากท่าทีของธนาคารกลางยุโรป (ECB) ต่อการขึ้นดอกเบี้ยในรอบนี้ไม่ได้เปลี่ยนแปลง
สำหรับสัปดาห์นี้ติดตาม ตัวเลขการจ้างงานนอกภาคเกษตรสหรัฐซึ่งตลาดคาดที่ 270,000 และรายงานผลการประชุมเฟด